Chokruoge mag Joneno mag Jehova
Ng’e gik ma timore e chokruogewa. Ng’e kama Joneno mag Jehova chokoree machiegni kodi.
Watimo Chokruogewa e Yo Mane?
Joneno mag Jehova bedoga gi chokruoge mag lamo diriyo juma ka juma. (Jo-Hibrania 10:24, 25) Chokruogego orwakie ji duto, kendo wanonoe puonj mag Muma kod kaka wanyalo tiyo gi puonjgo e ngimawa.
Thoth gik ma wanono e chokruogewa oriwo goyo mbaka gi jowinjo e yor penjo gi dwoko, mana kaka jatimore e klas. Wachakoga chokruogewa gi wer kod lamo, kendo watiekogi bende kamano.
Ok ochuno ni ibed achiel kuom Joneno mag Jehova eka ibi e chokruogewa. Warwako ji duto. Kombe ok chul. Onge sadaka kata solro mikwayo ji.
Chokruok mar Paro Tho Yesu
Higa ka higa kuonde mang’eny e piny, wajotimo Rapar mar tho Yesu. Watimo kamano nikech Yesu ne ochiko jolupne kama: “
Sikuru ka utimo ma mondo uparago.” (Luka 22:19) Rapar ma biro luwo nobed Tich Abich, April 3, 2015. Warwaki mondo ibi ibed kodwa e chokruok makendeno. Chokruogni orwakie ji duto mana kaka chokruogewa mamoko. Kombe ok chul, kendo onge sadaka kata solro mikwayo ji.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn